CELEX: C2006/131/43
Language: et
Date: 2006-06-03 00:00:00
Title: Kohtuasi C-59/05: Euroopa Kohtu (esimene koda)  23. veebruari 2006.  aasta otsus (Bundesgerichtshofi eelotsusetaotlus) –Siemens AG  versus  Gesellschaft für Visualisierung und Prozeßautomatisierung mbH (VIPA) (Õigusaktide ühtlustamine — Direktiivid 84/450/EMÜ ja 97/55/EÜ — Võrdlev reklaam — Konkurendi eraldusmärgi maine ärakasutamine)

3.6.2006   
            
            
               ET
            
            
               Euroopa Liidu Teataja
            
            
               C 131/24
            
         Euroopa Kohtu (esimene koda) 23. veebruari 2006. aasta otsus (Bundesgerichtshofi eelotsusetaotlus) –Siemens AG versus Gesellschaft für Visualisierung und Prozeßautomatisierung mbH (VIPA)
   (Kohtuasi C-59/05) (1)
   
   (Õigusaktide ühtlustamine - Direktiivid 84/450/EMÜ ja 97/55/EÜ - Võrdlev reklaam - Konkurendi eraldusmärgi maine ärakasutamine)
   (2006/C 131/43)
   Kohtumenetluse keel: saksa
   Eelotsusetaotluse esitanud kohus
   Bundesgerichtshof
   Põhikohtuasja pooled
   
      Hageja: Siemens AG
   
      Kostja: Gesellschaft für Visualisierung und Prozeßautomatisierung mbH (VIPA)
   Kohtuasja ese
   Eelotsusetaotlus — Bundesgerichtshof — 10. septembri 1984. aasta direktiivi 84/450/EMÜ, mis käsitleb eksitava reklaamiga seotud liikmesriikide õigus- ja haldusnormide ühtlustamist (EÜT L 250, lk 17), muudetud Euroopa Parlamendi ja nõukogu 6. oktoobri 1997. aasta direktiiviga 97/55/EÜ (EÜT L 290, lk 18) artikli 3a lõike 1 punkti g tõlgendamine — Võrdlev reklaam — Tooted, mida müüdi eraldusmärgi all, mille põhiline osa koosnes konkurendi toodete tellimisnumbritest
   Resolutiivosa
   Nõukogu 10. septembri 1984. aasta direktiivi 84/450/EMÜ eksitava ja võrdleva reklaami kohta, muudetud Euroopa Parlamendi ja nõukogu 6. oktoobri 1997. aasta direktiiviga 97/55/EÜ, artikli 3a lõike 1 punkti g tuleb tõlgendada nii, et konkurendist tarnija, kes põhikohtuasja asjaoludel kasutab oma kataloogides ühe tootja erialaringkondades tuntud eraldusmärgi keskset elementi, ei kasuta ebaõiglaselt ära selle eraldusmärgi mainet.
   
      (1)  ELT C 82, 2.4.2005.